Бодбонҳо

Бодбонҳо  (, ) — бурҷи Нимкураи Ҷанубии осмон, ки сарҳадди ҷанубии он аз Роҳи Каҳкашон мегузарад. 

Масоҳати Бодбонҳо 499,6 градуси квадратӣ буда, 195 ситораи ба чашм намоён дорад. Ситораи муниртарини бурҷ γ – Бодбонҳо ё Регор (бузургии ситоравиаш +1,75m) ситораи қӯша буда, аз шаш ситора иборат аст. Дар бурҷи Бодбонҳо пулсари машҳури Vela (даври гардишаш 0,0892 с, масофа то Офтоб 1500 с.р.), селҳои метеории Делта-Велидҳо, Гамма-Велидҳо ва Пуппидҳо-Велидҳо ҷойгиранд. Дар аввал Бодбонҳо қисми бурҷи бузурги Киштии Арго буд. Соли 1752 бо ташаббуси мунаҷҷими фаронсавӣ Никола Луи де Лакайл он ба се бурҷи алоҳида: Бодбонҳо, Думболаи Киштӣ ва Шоҳтахта тақсим шуда, дертар ба онҳо бурҷи Комапс низ ҳамроҳ карда шуд.

 Эзоҳ 

 Сарчашма